| Kluoniaivok. *Klohnen* |
| --- |
| 

KluoniaiKluoniai

54°54′36″š. pl. 22°21′42″r. ilg.﻿ / ﻿54.9099°š. pl. 22.3618°r. ilg.﻿ / 54.9099; 22.3618﻿ (Kluoniai)Koordinatės: 54°54′36″š. pl. 22°21′42″r. ilg.﻿ / ﻿54.9099°š. pl. 22.3618°r. ilg.﻿ / 54.9099; 22.3618﻿ (Kluoniai) |
|  |
| Laiko juosta: (UTC+2) |
|  |
| **Valstybė** | Rusijos vėliava Rusija |
| **Sritis** | Kaliningrado sritis Kaliningrado sritis |
| **Rajonas** | Krasnoznamensko rajonas |

**Kluoniai**, **Kloniai** (vok. *Klohnen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 18 km į šiaurės vakarus nuo Pilkalnio, 9 km į pietvakarius nuo Lazdynų, Įsruties dešiniajame krante, tarp upės ir Kakšių balos.

Istorija
--------

Kluonių kaimo bendruomenė 1927 m.
Vienas senesnių kaimų Pilkalnio apskrityje. Anksčiau vadintas Versmininkais (*Hinder Werschminicken*), Klonšikiais (*Klonschikey*). Pirmąkart minimas 1556 m. (naujakurys *Matheues Klonschik* Versmininkuose). Po 1709–1710 m. maro neteko daugumos gyventojų: per 1719 m. reviziją konstatuota, kad iš 8 buvusių kaimo ūkių, 6 tebebuvo tušti. 1736 m. kaime gyveno jau 5 šeimos, 1 zalcburgiečių ir 4 lietuvių: *David Rosekaities*, *Willus Pußkeppalleit*, *Enßies Jeckstaities* ir *Stepß Baltruschaities*.

1785 m. buvo karališkųjų valstiečių kaimas su 8 ugniakurais (gyvenamaisiais pastatais), 1821 m. – kaimas su 40 gyventojų. 1854 m. Kluoniuose buvo 11 gyvenamųjų pastatų ir 125 gyventojai. Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Liepgalio valsčiaus kaimas. Tikintieji priklausė Lazdynų evangelikų liuteronų parapijai. Per kaimą ėjo Lazdynų–Leskaminio vieškelis, tarpukariu palei jį stovėjo užeigos namai ir pieninė. Kaimo vidury buvo nedidelė dvaro sodyba, pakraščiuose buvo išsibarstę keletas įvairaus dydžio vienkiemių.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Vesnovo kaimo gyvenvietei.

Gyventojai
----------

|  |
| --- |
|  **Demografinė raida tarp 1905 m. ir 1939 m.** |
| **1905 m.** | **1910 m.** | **1933 m.** | **1939 m.** |
| 125 | 110 | 107 | 80 |
| 

| Demografinės raidos histograma |
| --- |
| 
 |

 |

### Puskepalaičių giminė

Nuo XVIII a. pr. Kluoniuose gyveno lietuvių Puskepalaičių giminė. XIX a. pr. Puskepalaičiai išstumti iš savo sodybos, jų namai ir dalis žemės su šeimos kapinėmis perduota vokiečių kolonistui karališkajai smuklei įsteigti. Įsikūrė naujoje vietoje, pasistatė sodybą ant likusios žemės, netoliese įrengė kapinaites, kuriose mirusieji laidoti lietuvių papročiu kojomis į rytus; ant kapų statyti kryžiai su lietuviškais užrašais. Puskepalaičių sodyboje lankėsi Vilius Kalvaitis, Jurgis Zauerveinas, Kristupas Lokys ir kiti Mažosios Lietuvos veikėjai, sustodavo knygnešiai. 1903 ar 1905 m. Puskepalaičių ūkis išvaržytas, 1908 m. lietuvių kryžiai kapinėse išrauti.

Šaltiniai
---------

1. 1 2 3  *Kluoniai*, Mažosios Lietuvos enciklopedija. Nuoroda tikrinta 2021-09-12.
2. 1 2  Klohnen, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906.
3. ↑  Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 297. Hartungsche Verlags-Druckerei, Königsberg 1879 (vok.)
4. ↑  Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 72. Karaliaučius ir Leipcigas, 1785 (vok.).
5. ↑  Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G–Ko), p. 354. Kümmel, Halle, 1821 (vok.)
6. ↑  Eduard Messow, Topographisch-statistisches Handbuch des Preussischen Staats, T. 1 (A–K), p. 390. Baensch, Magdeburgas, 1854 (vok.)
7. ↑  Amtsbezirk Löbenau, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-09-11.
8. ↑  Landkreis Pillkallen,Gemeindeverzeichnis Deutschland 1900 (vok.). Nuoroda tikrinta 2021-09-11.
9. ↑  www.verwaltungsgeschichte.de Landkreis Pillkallen (vok.). Nuoroda tikrinta 2021-09-11.
10. ↑  Augustas Albertas Puskepalaitis, Mažosios Lietuvos enciklopedija. Nuoroda tikrinta 2021-09-18.